ຄະນະກຳມາທິການຮ່ວມ ພົບປະກັນ ໃນຂະນະທີ່ ຂໍ້ຕົກລົງ ນິວເຄລຍ ເລີ້ມເດີນໜ້າ
ຄະ​ນະ​ກຳມາທິການນີ້ ມີ​ກຳນົດ​ຈະ​ພົບ​ປະກັນ ສີ່​ຄັ້ງ ພາຍ​ໃນ 1 ປີ ​ແລະ ຈະ​ປຶກສາ​ຫາລືບັນຫາ​ຕ່າງໆ ​ແລະ ບັນຫາ​ໃດໆ ທີ່ອາດ​ເກີດ​ຂຶ້ນ ຈາກ​ການ​ປະຕິບັດຂໍ້ຕົກລົງ.
ຂໍ້ຕົກລົງສາກົນ ກ່ຽວກັບໂຄງການນິວເຄລຍຂອງອີຣ່ານພວມຄືບ ໜ້າໄປ ໃນວັນຈັນມື້ນີ້ ດ້ວຍການພົບປະກັນ ຂອງຄະນະກຳມາ ທິການຮ່ວມ ທີ່ຮັບຜິດຊອບ ສຳຫລັບການຕິດຕາມກວດກາເບິ່ງ ວິທີທີ່ທັງສອງຝ່າຍ ປະຕິບັດພາກສ່ວນຂໍ້ຕົກລົງ ຂອງພວກຕົນ ເປັນຄັ້ງທຳອິດ ກອງປະຊຸມໃນວັນຈັນມື້ນີ້ ມີບັນດາເຈົ້າໜ້າທີ່ລະດັບສູງ ຈາກ ອີຣ່ານ ແລະ ກຸ່ມປະເທດມະຫາອຳນາດ ປະກອບມີ ສະຫະລັດ ອັງກິດ ຈີນ ຝຣັ່ງ ຣັດເຊຍ ເຢຍຣະມັນ ແລະ ສະຫະພາບຢູໂຣບ ທີ່ກັບຄືນໄປຍັງ ນະຄອນວຽນນາ ບ່ອນທີ່ພວກເພິ່ນ ໄດ້ຕົກລົງກັນ ໃນເດືອນກໍລະກົດ ຜ່ານມາ ເພື່ອຈຳກັດໂຄງການນິວເຄລຍຂອງ ອີຣ່ານ ເພື່ອແລກປ່ຽນກັບການຜ່ອນຜັນມາດຕາການລົງໂທດທາງດ້ານເສດຖະກິດ ທີ່ ອີຣ່ານຕ້ອງການນັ້ນ ໃນວັນອາທິດວານນີ້ ໄດ້ມີຂຶ້ນ ຫຼັງຈາກທີ່ທຸກຝ່າຍໄດ້ພົບປະກັນ ອັນທີ່ເອີ້ນວ່າ Adoption Day ໃນເວລາ ທຸກໆຝ່າຍ ຮັບເອົາບາດກ້າວເປັນເທື່ອທຳອິດ ຢ່າງເປັນທາງການ ເພື່ອປະຕິບັດ ຂໍ້ຕົກລົງດັ່ງກ່າວ ຄະນະກຳມະທິການນີ້ ມີກຳນົດຈະພົບປະກັນ ສີ່ຄັ້ງ ພາຍໃນ 1 ປີ ແລະ ຈະປຶກສາຫາລື ບັນຫາຕ່າງໆ ເຊັ່ນວ່າ ການອອກແບບສຳຫລັບ ການປ່ຽນແປງ ໂຄງການວິໄຈເຕົາແຍກ ປະລະມະນູດ້ວຍນ້ຳ hydrogen ຢູ່ທີ່ສະຖານທີ່ Fordow ໃນເມືອງ Arak ຂອງອີຣ່ານ ແລະ ບັນຫາໃດໆ ທີ່ອາດເກີດຂຶ້ນ ຈາກການປະຕິບັດ ການຍົກເລີກມາດຕະການລົງໂທດ ມັນເປັນບ່ອນພັກເຊົາແຫ່ງທຳອິດ ສຳຫລັບແຕ່ລະຝ່າຍ ເພື່ອລາຍງານການລະເມີດຕ່າງໆ ຂອງຂໍ້ຕົກລົງ ແລະ ພະຍາຍາມແກ້ໄຂບັນຫາເຫຼົ່ານັ້ນ ປະທານາທິບໍດີ ສະຫະລັດ ທ່ານບາຣັກ ໂອບາມາ ກ່າວໃນວັນອາທິດວານນີ້ ວ່າ ທ່ານໄດ້ ສັ່ງໃຫ້ລັດຖະບານຂອງທ່ານ ເລີ້ມກະກຽມການຍົກເລີກມາດຕະການລົງໂທດຕ່າງໆ ຕໍ່ ອີຣ່ານ ແລະ ວ່າ ຊາວອີຣ່ານ ໄດ້ເລີ້ມຕົ້ນ ທຳງານໄປຂ້າງໜ້າ ໃນຄວາມຮັບຜິດຊອບຂອງ ພວກເຂົາເຈົ້າ ເພື່ອເອົາເຄື່ອງຈັກທີ່ໃຊ້ແຮງໝຸນ ຫຼາຍພັນໜ່ວຍ ອອກໄປ ທີ່ຈະຫລຸດຜ່ອນ ທາດ uranium ຂອງອີຣ່ານ ຢ່າງຫຼວງຫຼາຍ ທີ່ໄດ້ສະສົມໄວ້ນັ້ນ ແລະ ເອົາແກນກາງຂອງ ເຕົາແຍກປະລະມະນູ ຂອງໂຄງການໃນເມືອງ Arak ອອກໄປນຳດ້ວຍ ທ່ານໂອບາມາ ເວົ້າວ່າ